Επιβολή υποχρέωσης παροχής δημόσιας υπηρεσίας σε τακτικές αεροπορικές γραμμές στο εσωτερικό της Ελλάδας σύμφωνα με τον κανονισμό (ΕΟΚ) αριθ. 2408/92 του Συμβουλίου

(2001/C 239/02)

1. Κατ' εφαρμογή των διατάξεων του άρθρου 4 του Κανονισμού (ΕΟΚ) αριθ. 2408/92 η ελληνική κυβέρνηση αποφάσισε να επιβάλει από 26 Οκτωβρίου 2001 υποχρεώσεις παροχής δημόσιας υπηρεσίας στις εξής τακτικές αεροπορικές γραμμές:

- Αθήνα-Αστυπάλαια,

- Αθήνα-Ικαρία,

- Αθήνα-Λέρος,

- Αθήνα-Μήλος,

- Αθήνα-Σκύρος,

- Θεσσαλονίκη-Σάμος,

- Θεσσαλονίκη-Χίος,

- Λήμνος-Μυτιλήνη-Χίος-Σάμος-Ρόδος,

- Ρόδος-Κάρπαθος-Κάσος,

- Ρόδος-Καστελλόριζο,

2. Στις ανωτέρω γραμμές οι υποχρεώσεις παροχής δημόσιας υπηρεσίας είναι οι ακόλουθες:

α) Όσον αφορά την ελάχιστη συχνότητα πτήσεων και τις ελάχιστες προσφερόμενες θέσεις εβδομαδιαίως και ανά γραμμή:

- Αθήνα-Αστυπάλαια

Τέσσερις πτήσεις με επιστροφή εβδομαδιαίως με ένα σύνολο 54 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Αθήνα-Ικαρία

Τέσσερις πτήσεις με επιστροφή εβδομαδιαίως με ένα σύνολο 136 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Αθήνα-Λέρος

Έξι πτήσεις με επιστροφή εβδομαδιαίως με ένα σύνολο 124 προσφερομένων θέσεων εβδομαδιαίως ανά κατεύθυνση, κατά τη χειμερινή περίοδο, όπως αυτή ορίζεται από την ΙΑΤΑ.

Επτά πτήσεις με επιστροφή εβδομαδιαίως με ένα σύνολο 145 προσφερομένων θέσεων εβδομαδιαίως ανά κατεύθυνση, κατά τη θερινή περίοδο, όπως αυτή ορίζεται από την ΙΑΤΑ.

- Αθήνα-Μήλος

Επτά πτήσεις με επιστροφή εβδομαδιαίως με ένα σύνολο 152 προσφερομένων θέσεων εβδομαδιαίως ανά κατεύθυνση, κατά τη χειμερινή περίοδο, όπως αυτή ορίζεται από την ΙΑΤΑ.

Οκτώ πτήσεις με επιστροφή εβδομαδιαίως με ένα σύνολο 174 προσφερομένων θέσεων εβδομαδιαίως ανά κατεύθυνση, κατά τη θερινή περίοδο, όπως αυτή ορίζεται από την ΙΑΤΑ.

- Αθήνα-Σκύρος

Δύο πτήσεις με επιστροφή εβδομαδιαίως με ένα σύνολο 20 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Θεσσαλονίκη-Σάμος

Δύο πτήσεις με επιστροφή εβδομαδιαίως με ένα σύνολο 28 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Θεσσαλονίκη-Χίος

Δύο πτήσεις με επιστροφή εβδομαδιαίως με ένα σύνολο 20 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Λήμνος-Μυτιλήνη-Χίος-Σάμος-Ρόδος

Λήμνος-Μυτιλήνη-Ρόδος:

Δύο πτήσεις με επιστροφή εβδομαδιαίως με ένα σύνολο 20 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

Λήμνος-Μυτιλήνη-Χίος-Ρόδος:

Μία πτήση με επιστροφή εβδομαδιαίως με ένα σύνολο 20 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

Λήμνος-Μυτιλήνη-Σάμος-Ρόδος:

Μία πτήση με επιστροφή εβδομαδιαίως με ένα σύνολο 20 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

Λήμνος-Μυτιλήνη-Χίος-Σάμος-Ρόδος

Μία πτήση με επιστροφή εβδομαδιαίως με ένα σύνολο 20 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Ρόδος-Κάρπαθος-Κάσος

Ρόδος-Κάρπαθος:

Πέντε πτήσεις με επιστροφή εβδομαδιαίως με ένα σύνολο 300 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

Ρόδος-Κάρπαθος-Κάσος:

Πέντε πτήσεις με επιστροφή εβδομαδιαίως με ένα σύνολο 300 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

- Ρόδος-Καστελόριζο

Πέντε πτήσεις με επιστροφή εβδομαδιαίως με ένα σύνολο 50 προσφερομένων θέσεων εβδομαδιαίως ανά κατεύθυνση, καθ' όλη τη διάρκεια του έτους.

Εάν ο μέσος συντελεστής πληρότητας του συνόλου των πτήσεων σε μία γραμμή έχει υπερβεί κατά την προηγούμενη περίοδο το 75 %, η ελάχιστη εβδομαδιαία συχνότητα ή οι ελάχιστες προσφερόμενες θέσεις εβδομαδιαίως μπορεί να αυξηθούν ανάλογα με τη διαπιστωθείσα αύξηση. Η αύξηση αυτή κοινοποιείται προς τον αερομεταφορέα που εκμεταλλεύεται τη γραμμή, με συστημένη επιστολή έξι μήνες πριν από την εφαρμογή της και τίθεται σε ισχύ μετά τη δημοσίευσή της από την Ευρωπαϊκή Επιτροπή στην Επίσημη Εφημερίδα των Ευρωπαϊκών Κοινοτήτων.

Σε περίπτωση που οι πτήσεις δεν εκτελεσθούν λόγω μετεωρολογικών συνθηκών, θα πρέπει να εκτελούνται κατά τις αμέσως επόμενες ημέρες, κατά τρόπο ώστε να ικανοποιείται η εβδομαδιαία ζήτηση, λαμβάνοντας υπόψη τις ελάχιστες εβδομαδιαίως προσφερόμενες θέσεις που προβλέπονται στο σημείο 2α).

β) Όσον αφορά τους ναύλους:

Η τιμή αναφοράς απλής διαδρομής οικονομικής θέσης δεν μπορεί να υπερβαίνει τα ποσά που αναγράφονται κατωτέρω:

- μεταξύ Αθήνας-Αστυπάλαιας:15800 δραχμές (46,36 EUR),

- μεταξύ Αθήνας-Ικαρίας:13900 δραχμές (40,79 EUR),

- μεταξύ Αθήνας-Λέρου 16200 δραχμές (47,54 EUR),

- μεταξύ Αθήνας-Μήλου:10800 δραχμές (31,69 EUR),

- μεταξύ Αθήνας-Σκύρου:9700 δραχμές (28,46 EUR),

- μεταξύ Θεσσαλονίκης-Σάμου:21600 δραχμές (63,38 EUR),

- μεταξύ Θεσσαλονίκης-Χίου:18200 δραχμές (53,41 EUR),

- μεταξύ Λήμνου-Ρόδου:18000 δραχμές (52,82 EUR),

- μεταξύ Λήμνου-Μυτιλήνης: 10700 δραχμές (31,40 EUR),

- μεταξύ Λήμνου-Χίου: 10700 δραχμές (31,40 EUR),

- μεταξύ Λήμνου-Σάμου:10700 δραχμές (31,40 EUR),

- μεταξύ Μυτιλήνης-Χίου: 8000 δραχμές (23,47 EUR),

- μεταξύ Μυτιλήνης-Σάμου:10700 δραχμές (31,40 EUR),

- μεταξύ Μυτιλήνης-Ρόδου: 16000 δραχμές (46,95 EUR),

- μεταξύ Χίου-Σάμου:8000 δραχμές (23,47 EUR),

- μεταξύ Χίου-Ρόδου: 12000 δραχμές (35,21 EUR),

- μεταξύ Σάμου-Ρόδου: 10700 δραχμές (31,40 EUR),

- μεταξύ Ρόδου-Κάσου:10000 δραχμές (29,34 EUR),

- μεταξύ Ρόδου-Καρπάθου:8000 δραχμές (23,47 EUR),

- μεταξύ Καρπάθου-Κάσου: 6000 δραχμές (17,60 EUR),

- μεταξύ Ρόδου-Καστελλόριζου:7000 δραχμές (20,54 EUR),

Οι ανωτέρω τιμές μπορούν να αυξηθούν σε περίπτωση απρόβλεπτης αύξησης του κόστους λειτουργίας της γραμμής, για την οποία δεν ευθύνεται ο αερομεταφορέας. Η αύξηση αυτή κοινοποιείται στον αερομεταφορέα που εκμεταλλεύεται τη γραμμή και τίθεται σε ισχύ μετά τη δημοσίευσή της από την Ευρωπαϊκή Επιτροπή στην Επίσημη Εφημερίδα των Ευρωπαϊκών Κοινοτήτων.

γ) Εξασφάλιση συνέχειας των πτήσεων

Σύμφωνα με το άρθρο 4 παράγραφος 1 στοιχείο γ) του κανονισμού (ΕΟΚ) αριθ. 2408/92, ο αερομεταφορέας, που σκοπεύει να εκτελέσει τακτικές πτήσεις στις εν λόγω γραμμές, αναλαμβάνει την υποχρέωση αυτή για χρονικό διάστημα τουλάχιστον δώδεκα συνεχών μηνών.

Ο αριθμός των ακυρουμένων πτήσεων για λόγους για τους οποίους ευθύνεται ο αερομεταφορέας δεν μπορεί να υπερβαίνει το 2 % του συνολικού ετήσιου αριθμού πτήσεων, εκτός των περιπτώσεων ανωτέρας βίας.

Τυχόν πρόθεση διακοπής λειτουργίας οποιασδήποτε από τις αναφερόμενες γραμμές, θα πρέπει να γνωστοποιείται από τον αερομεταφορέα στην Υπηρεσία Πολιτικής Αεροπορίας, Διεύθυνση Αεροπορικής Εκμετάλλευσης, Τμήμα Διμερών Αεροπορικών Συμφωνιών τουλάχιστον έξι μήνες προ της διακοπής.

3. Χρήσιμες πληροφορίες

Η εκτέλεση των πτήσεων από κοινοτικό αερομεταφορέα στις ανωτέρω γραμμές χωρίς την τήρηση των επιβαλλομένων υποχρεώσεων παροχής δημόσιας υπηρεσίας μπορεί να συνεπάγεται την επιβολή διοικητικών ή/και άλλων κυρώσεων.

Όσον αφορά τους τύπους των χρησιμοποιουμένων αεροσκαφών, οι αερομεταφορείς καλούνται να συμβουλευθούν το Aeronautical Information Publications της Ελλάδος (AIP Greece) σχετικά με τα τεχνικά και επιχειρησιακά δεδομένα και διαδικασίες των αεροδρομίων.

Όσον αφορά τα ωράρια, οι αφίξεις-αναχωρήσεις αεροσκαφών θα πρέπει να πραγματοποιούνται εντός του ωραρίου λειτουργίας των αερολιμένων, σύμφωνα με τη σχετική απόφαση του υπουργού Μεταφορών και Επικοινωνιών.

Επισημαίνεται ότι εάν κανένας αερομεταφορέας δεν έχει εκδηλώσει στην Υπηρεσία Πολιτικής Αεροπορίας, Διεύθυνση Αεροπορικής Εκμετάλλευσης, την πρόθεσή του εκτέλεσης από 26 Οκτωβρίου 2001 τακτικών πτήσεων σε μία ή περισσότερες από τις ανωτέρω γραμμές και χωρίς οικονομικό αντιστάθμισμα, η Ελλάδα έχει αποφασίσει, στα πλαίσια της διαδικασίας που προβλέπεται στο στοιχείο δ) της παραγράφου 1 του άρθρου 4 του κανονισμού (ΕΟΚ) αριθ. 2408/92, να περιορίσει για τρία χρόνια την πρόσβαση σε ένα μόνον αερομεταφορέα για κάθε μια ή περισσότερες από τις ανωτέρω γραμμές (σύμφωνα με την πρόσκληση υποβολής προσφορών, που θα δημοσιευθεί στην Επίσημη Εφημερίδα των Ευρωπαϊκών Κοινοτήτων και να χορηγήσει, κατοπιν πρόσκλησης υποβολής προσφορών, το δικαίωμα εκμετάλλευσης αυτών των γραμμών από τις 26 Οκτωβρίου 2001.